A4-0182/97

Πρόταση απόφασης του Ευρωπαϊκού Κοινοβουλίου και του Συμβουλίου που αφορά τη θέσπιση του προγράμματος κοινοτικής δράσης «Ευρωπαϊκή εθελοντική υπηρεσία των νέων» (COM(96)0610 - C4-0681/96 - 96/0318(COD))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική αναφορά 4α (νέα)

>Κείμενο μετά την ψηφοφορία στο ΕΚ>

την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 1ης Μαρτίου 1995 σχετικά με την εγγραφή των δημοσιονομικών διατάξεων στις νομοθετικές πράξεις(1).

(1) ΕΕ C 102 της 4.4.1996, σελ. 4

(Τροπολογία 2)

Έκτη αιτιολογική σκέψη

>Αρχικό κείμενο>

ότι και το Ευρωπαϊκό Κοινοβούλιο έχει πολλάκις εκφράσει την υποστήριξή του στην ανάπτυξη της εθελοντικής υπηρεσίας στο κοινοτικό επίπεδο, ιδίως με το ψήφισμά του της 22ας Σεπτεμβρίου 1995 για τη δημιουργία ευρωπαϊκής πολιτικής θητείας[semigr ]

>Κείμενο μετά την ψηφοφορία στο ΕΚ>

ότι και το Ευρωπαϊκό Κοινοβούλιο έχει πολλάκις εκφράσει την υποστήριξή του στην ανάπτυξη της εθελοντικής υπηρεσίας στο κοινοτικό επίπεδο, ιδίως με το ψήφισμά του της 22ας Σεπτεμβρίου 1995 για τη δημιουργία ευρωπαϊκής πολιτικής θητείας και για αυτό δημιούργησε μια ειδική θέση του προϋπολογισμού κατά τη διάρκεια της διαδικασίας του 1996[semigr ]

(Τροπολογία 3)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι η ευρωπαϊκή πολιτική για τους νέους συνδέεται σήμερα στενά με την ευρωπαϊκή πολιτική για την παιδεία που είναι εγγεγραμμένη στη Συνθήκη και ότι είναι απαραίτητο να αναπτυχθεί[semigr ]

(Τροπολογία 4)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

ότι σύμφωνα με την αξιολόγηση της πειραματικής δράσης, κρίνεται σκόπιμο, για το ξεκίνημα μιας σημαντικής δράσης, να δοθεί στο πρόγραμμα αυτό μια ενδεδειγμένη νομική βάση σύμφωνα με το άρθρο 22 του δημοσιονομικού κανονισμού

(Τροπολογία 5)

Δωδέκατη αιτιολογική σκέψη

>Αρχικό κείμενο>

ότι με βάση την πρώτη αυτή ενδιάμεση έκθεση και την εκ των προτέρων αξιολόγηση είμαστε πλέον σε θέση να θεσπίσουμε τη νομική και οικονομική δομή του προγράμματος καθώς και το πλαίσιο της διοικητικής του διαχείρισης[semigr ] ότι, πράγματι, η Επιτροπή θα συνεκτιμήσει πλήρως τα αποτελέσματα που έχουν προκύψει στο μέσο της πορείας εκτέλεσης της δοκιμαστικής δράσης (δεύτερη έκθεση) και τα τελικά αποτελέσματα μετά την ολοκλήρωσή της, στις συζητήσεις που θα διεξαχθούν στο πλαίσιο της διαδικασίας συναπόφασης σχετικά με την πρόταση απόφασης και θα προτείνει, ενεδεχομένως, τροποποιήσεις στην πρότασή της, ιδίως όσον αφορά τις δραστηριότητες στις τρίτες χώρες[semigr ]

>Κείμενο μετά την ψηφοφορία στο ΕΚ>

ότι η εμπειρία της δοκιμαστικής δράσης που εφαρμόζεται από το 1995 και η οποία αποτέλεσε αντικείμενο έκθεσης και εκ των προτέρων αξιολόγησης επιτρέπει τη θέσπιση νομικής και οικονομικής δομής κατάλληλης για το προτεινόμενο πρόγραμμα καθώς και το πλαίσιο της διοικητικής του διαχείρισης[semigr ]

(Τροπολογία 6)

Δέκατη τρίτη αιτιολογική σκέψη

>Αρχικό κείμενο>

ότι υπάρχουν διάφορα νομικά εμπόδια που αποτελούν τροχοπέδη για την ανάπτυξη της εθελοντικής υπηρεσίας[semigr ]

>Κείμενο μετά την ψηφοφορία στο ΕΚ>

ότι η κινητικότητα σε διεθνή βάση των νέων προσκρούει σε σημαντικά νομικά εμπόδια και ότι τα εμπόδια αυτά πρέπει να αρθούν με τη συνεργασία ανάμεσα σ' όλα τα κράτη μέλη με σκοπό τον καθορισμό κοινού καθεστώτος για τους νέους εθελοντές της ευρωπαϊκής πολιτικής υπηρεσίας και το οποίο να προβλέπει συγκεκριμένα τον συντονισμό των καθεστώτων κοινωνικής προστασίας και των φορολογικών καθεστώτων που ισχύουν για τις αποζημιώσεις που καλούνται να εισπράττουν οι νέοι κατά τη διάρκεια της θητείας τους για τις μετακινήσεις τους, τη στέγασή τους ή τη συντήρησή τους[semigr ]

(Τροπολογία 7)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

ότι η επιτευχθείσα συμφωνία στις 24 Οκτωβρίου 1996 ανάμεσα στο Κοινοβούλιο και την Επιτροπή για το θέμα της επιτροπολογίας η οποία περιέχεται στο ψήφισμα του Κοινοβουλίου της 24ης Οκτωβρίου 1996 για το γενικό σχέδιο προϋπολογισμού των Ευρωπαϊκών Κοινοτήτων για το οικονομικό έτος 1997 - Τμήμα ΙΙΙ - Επιτροπή(1), και συγκεκριμένα η υποχρέωση της Επιτροπής να τηρεί πλήρως ενήμερο το Κοινοβούλιο για τις εργασίες της επιτροπής, όπως προβλέπεται στο άρθρο 9, και να απαιτεί από όλους τους βουλευτές του δήλωση που να πιστοποιεί ότι η συμμετοχή τους στην επιτροπή δεν είναι ασυμβίβαστη με τα προσωπικά τους συμφέροντα[semigr ]

__________________

(1) ΕΕ C 347 της 18.11.1996, σελ. 125

(Τροπολογία 8)

Δέκατη πέμπτη αιτιολογική σκέψη

>Αρχικό κείμενο>

ότι η συμμετοχή των νέων σε δραστηριότητες εθελοντικής υπηρεσίας αποτελεί εμπειρία εκπαιδευτικού χαρακτήρα η οποία διευκολύνει την ένταξή τους στον ενεργό βίο[semigr ]

>Κείμενο μετά την ψηφοφορία στο ΕΚ>

ότι η συμμετοχή των νέων σε δραστηριότητες εθελοντικής υπηρεσίας αποτελεί εμπειρία εκπαιδευτικού χαρακτήρα η οποία διευκολύνει την ένταξή τους στον ενεργό βίο και προωθεί τη διαμόρφωση συνείδησης πραγματικού ευρωπαίου πολίτη[semigr ]

(Τροπολογία 9)

Αιτιολογική σκέψη 15α (νέα)

>Κείμενο μετά την ψηφοφορία στο ΕΚ>

ότι η καθιέρωση ευρωπαϊκής εθελοντικής υπηρεσίας πρέπει να εφαρμοστεί σε συνδυασμό με τις άλλες κοινοτικές δράσεις υπέρ των νέων οι οποίες αναπτύσσονται ιδίως στο πλαίσιο του προγράμματος «Νεολαία για την Ευρώπη» και ότι έχει επομένως σημασία να ληφθεί μέριμνα τόσο για τη διαφύλαξη του ξεχωριστού και ειδικού χαρακτήρα των δύο προγραμμάτων όσο και για την εξασφάλιση του συντονισμού τους σε όλους τους τομείς στους οποίους μπορούν να συνδυαστούν επιτυχώς οι παρεμβάσεις τους[semigr ]

(Τροπολογία 10)

Αιτιολογική σκέψη 15β (νέα)

>Κείμενο μετά την ψηφοφορία στο ΕΚ>

ότι επιβάλλεται να καταρτιστεί συνολική ευρωπαϊκή πολιτική υπέρ των νέων και ότι για τον σκοπό αυτό πρέπει να ζητηθεί από την Επιτροπή να υποβάλει τις προτάσεις της στο Κοινοβούλιο και στο Συμβούλιο πριν από τη λήξη της τρίτης φάσης του προγράμματος «Νεολαία για την Ευρώπη» και της πρώτης φάσης του προγράμματος «Ευρωπαϊκή εθελοντική υπηρεσία» για να καταστεί δυνατός είτε ο καλύτερος προσδιορισμός των αντίστοιχων πεδίων δράσεώς τους είτε για να συγχωνευθούν σε ένα λογικό σύνολο[semigr ]

(Τροπολογία 11)

Εικοστή πρώτη αιτιολογική σκέψη

>Αρχικό κείμενο>

ότι οι δραστηριότητες της ευρωπαϊκής εθελοντικής υπηρεσίας δεν υποκαθιστούν τη στρατιωτική θητεία, τις εναλλακτικές μορφές θητείας που προβλέπονται ειδικότερα για τους αντιρρησίες συνείδησης και την υποχρεωτική πολιτική θητεία που υπάρχουν στα κράτη μέλη[semigr ] ότι δεν υποκαθιστούν ούτε τις προβλεπόμενες ή τις υφιστάμενες αμειβόμενες θέσεις υπηρεσίας[semigr ]

>Κείμενο μετά την ψηφοφορία στο ΕΚ>

ότι οι δραστηριότητες της ευρωπαϊκής εθελοντικής υπηρεσίας δεν υποκαθιστούν τη στρατιωτική θητεία, τις εναλλακτικές μορφές θητείας που προβλέπονται ειδικότερα για τους αντιρρησίες συνείδησης και την υποχρεωτική πολιτική θητεία που υπάρχουν στα κράτη μέλη, αλλά δεν πρέπει να έχουν ως αποτέλεσμα τον περιορισμό των υφισταμένων ή δυνητικών θέσεων αμειβόμενης απασχόλησης, και ότι πρέπει, ωστόσο, να είναι συμβατές με την εθνική πολιτική θητεία ώστε να δυνηθούν - εάν τα κράτη μέλη το επιθυμούν - να ενταχθούν σταδιακώς στο πλαίσιο τους, προσφέροντάς τους νέα διακρατική διάσταση, και να επωφεληθούν της δυνατότητας χρησιμοποίησης των υλικών και οργανωτικών τους διαρθρώσεων[semigr ] για το σκοπό αυτό θα μπορούν να καταρτισθούν συμφωνίες ανάμεσα στην ευρωπαϊκή εθελοντική θητεία και τις εθνικές πολιτικές θητείες[semigr ]

(Τροπολογία 12)

Αιτιολογική σκέψη 27α) (νέα)

>Κείμενο μετά την ψηφοφορία στο ΕΚ>

το σημαντικό ρόλο που πρέπει να διαδραματίσουν οι ενώσεις κοινωνικής αλληλεγγύης για να επιτρέψουν τη συμμετοχή στα προγράμματα αυτά των νέων που έχουν περισσότερα προβλήματα[semigr ]

(Τροπολογία 13)

Αιτιολογική σκέψη 29α) (νέα)

>Κείμενο μετά την ψηφοφορία στο ΕΚ>

ότι η απόκτηση μιας ενεργού ιθαγένειας καθώς και μιας εμπειρίας εκπαιδευτικού χαρακτήρα αφενός, και η συμβολή των νέων στη συνεργασία μεταξύ της Κοινότητας και των τρίτων χωρών, αφετέρου, αποτελούν σημαντικούς στόχους του προγράμματος «εθελοντική υπηρεσία των νέων», πρέπει να εξετασθούν οι τρόποι σύμφωνα με τους οποίους οι νέοι υπήκοοι τρίτων χωρών, άλλων από αυτές που αναφέρονται στην ανωτέρω παράγραφο, δύνανται να συμμετάσχουν στις δραστηριότητες στο πλαίσιο του παρόντος προγράμματος, τόσο στη χώρα προέλευσής τους όσο και εντός της Ευρωπαϊκής Ένωσης[semigr ]

(Τροπολογία 14)

Αιτιολογική σκέψη 29β (νέα)

>Κείμενο μετά την ψηφοφορία στο ΕΚ>

ότι η ποιότητα της εθελοντικής υπηρεσίας θα εξαρτηθεί κατά μέγα μέρος από τις δραστηριότητες γλωσσικής και πολιτιστικής προετοιμασίας[semigr ]

(Τροπολογία 15)

Αιτιολογική σκέψη 33α) (νέα)

>Κείμενο μετά την ψηφοφορία στο ΕΚ>

ότι η ευρωπαϊκή εθελοντική υπηρεσία αποτελεί σημαντική επέκταση της ευρωπαϊκής πολιτικής για τη νεολαία, η οποία θα πρέπει να αναπτυχθεί περαιτέρω στο προσεχές μέλλον[semigr ]

(Τροπολογία 16)

Άρθρο 1, παράγραφος 2

>Αρχικό κείμενο>

2. Το παρόν πρόγραμμα εντάσσεται στο πλαίσιο των γενικών στόχων μιας πολιτικής συνεργασίας στον τομέα της νεολαίας όπως αυτή ορίζεται στο πρόγραμμα «Νεολαία για την Ευρώπη» (άρθρο 1 εδάφιο 2). Σκοπός του προγράμματος είναι, με σεβασμό της ισότητας των ευκαιριών μεταξύ ανδρών και γυναικών, να τονώσει την κινητικότητα των ευρωπαίων νέων στο πλαίσιο της ενεργού συμμετοχής τους στα κοινά (ενεργοί πολίτες), να τους επιτρέψει να αποκτήσουν εμπειρία εκπαιδευτικού χαρακτήρα σε πολλούς τομείς δραστηριοτήτων, να ευνοήσει την ενεργητική συμβολή τους στην υπηρεσία της ευρωπαϊκής οικοδόμησης και στην ενίσχυση της συνεργασίας μεταξύ της Ευρωπαϊκής Κοινότητας και των τρίτων χωρών, μέσω της συμμετοχής τους σε κοινωφελείς διακρατικές δραστηριότητες.

>Κείμενο μετά την ψηφοφορία στο ΕΚ>

2. Το παρόν πρόγραμμα εντάσσεται στο πλαίσιο των γενικών στόχων μιας πολιτικής συνεργασίας στον τομέα της νεολαίας όπως αυτή ορίζεται στο πρόγραμμα «Νεολαία για την Ευρώπη» (άρθρο 1 εδάφιο 2). Σκοπός του προγράμματος είναι, με σεβασμό της ισότητας των ευκαιριών μεταξύ ανδρών και γυναικών, να τονώσει την κινητικότητα των ευρωπαίων νέων στο πλαίσιο της ενεργού συμμετοχής τους στα κοινά (ενεργοί πολίτες), να τους επιτρέψει να αποκτήσουν εμπειρία εκπαιδευτικού χαρακτήρα σε πολλούς τομείς δραστηριοτήτων, να ευνοήσει την ενεργητική συμβολή τους στην υπηρεσία των ιδανικών της δημοκρατίας, της ανοχής και της συνοχής της ευρωπαϊκής οικοδόμησης καθώς και στη συνεργασία μεταξύ Ευρωπαϊκής Ένωσης και τρίτων χωρών μέσω της συμμετοχής τους σε διεθνείς κοινωφελείς δραστηριότητες.

(Τροπολογία 17)

Άρθρο 2, παράγραφος 3, σημείο δ)

>Αρχικό κείμενο>

δ) ανάπτυξη και υποστήριξη της προετοιμασίας, και συγκεκριμένα στο γλωσσικό και διαπολιτιστικό τομέα, και της πλαισίωσης των νέων εθελοντών, ιδίως εκείνων που συμμετέχουν σε δραστηριότητες μεγάλης διάρκειας, των παιδαγωγικών συντελεστών και των διαχειριστών ευρωπαϊκών προγραμμάτων ώστε να δίδεται η δυνατότητα στους νέους εθελοντές να συμμετέχουν σε ποιοτικές ενέργειες που συνδέονται με τους στόχους του προγράμματος,

>Κείμενο μετά την ψηφοφορία στο ΕΚ>

δ) ανάπτυξη και υποστήριξη της προετοιμασίας, και συγκεκριμένα στο γλωσσικό και διαπολιτιστικό τομέα, και της πλαισίωσης των νέων εθελοντών, των παιδαγωγικών συντελεστών και των διαχειριστών ευρωπαϊκών προγραμμάτων ώστε να δίδεται η δυνατότητα στους νέους εθελοντές να συμμετέχουν σε ποιοτικές ενέργειες που συνδέονται με τους στόχους του προγράμματος,

(Τροπολογία 18)

Άρθρο 2, παράγραφος 3, σημείο εα) (νέο)

>Κείμενο μετά την ψηφοφορία στο ΕΚ>

εα) να εξασφαλίζει, στο τέλος της δράσης, τη μετέπειτα παρακολούθηση του νεαρού εθελοντή για να μην χαθεί η αποκτηθείσα εμπειρία,

(Τροπολογία 19)

Άρθρο 2α (νέο)

>Κείμενο μετά την ψηφοφορία στο ΕΚ>

Άρθρο 2α

Εθελοντική υπηρεσία για τις αναπτυσσόμενες χώρες

Η Επιτροπή και τα κράτη μέλη λαμβάνουν τα αναγκαία μέτρα για να εξασφαλίσουν ότι το πρόγραμμα:

- θα έχει ως αποτέλεσμα πραγματική μεταφορά τεχνογνωσίας στις συμμετέχουσες χώρες[semigr ]

- θα σέβεται τους στόχους και το πεδίο δράσης της συνεργασίας της Ευρωπαϊκής Ένωσης με τις αναπτυσσόμενες χώρες, όπως αυτά ορίζονται στις συμφωνίες συνεργασίας, τις συμβάσεις και τους σχετικούς κανονισμούς[semigr ]

- θα είναι ανοιχτό σε εθελοντές ηλικίας έως 29 ετών[semigr ]

- θα περιλαμβάνει, για τις αναπτυσσόμενες χώρες σχέδια μεγάλης διάρκειας εκτεινόμενα σε περίοδο από 6 μηνών έως 1 έτους, η οποία δύναται, σε ειδικές περιπτώσεις, να παραταθεί μέχρι 2 έτη.

(Τροπολογία 20)

Άρθρο 3, παράγραφος 1

>Αρχικό κείμενο>

1. Το ύψος των δημοσιονομικών κονδυλίων για την εκτέλεση του συνόλου του προγράμματος ορίζεται σε 60 εκατομμύρια Ecu για την περίοδο 1998-1999 και αντιστοιχεί στις σημερινές δημοσιονομικές προοπτικές. Για τον καθορισμό του ύψους των κονδυλίων που θα χρησιμοποιηθούν για την κάλυψη των τριών τελευταίων ετών του προγράμματος (2000-2002), θα εκπονηθούν διάφορες προτάσεις σύμφωνα με τη διαδικασία που ορίζεται στο άρθρο 10.

>Κείμενο μετά την ψηφοφορία στο ΕΚ>

1. Το ύψος των δημοσιονομικών κονδυλίων για την εκτέλεση του συνόλου του προγράμματος ορίζεται σε 80 εκατομμύρια Ecu για την περίοδο 1998-1999 και αντιστοιχεί στις σημερινές δημοσιονομικές προοπτικές. Για τον καθορισμό του ύψους των κονδυλίων που θα χρησιμοποιηθούν για την κάλυψη των τριών τελευταίων ετών του προγράμματος (2000-2002), θα εκπονηθούν διάφορες προτάσεις σύμφωνα με τη διαδικασία που ορίζεται στο άρθρο 10 και θα αποσκοπούν στο να εξασφαλίσουν τον συντονισμό των δράσεων που εφαρμόζονται στο πλαίσιο του προγράμματος «Ευρωπαϊκή εθελοντική υπηρεσία» και στο πλαίσιο του προγράμματος «Νεολαία για την Ευρώπη» αντιστοίχως.

(Τροπολογία 21)

Άρθρο 4, παράγραφος 2α (νέα)

>Κείμενο μετά την ψηφοφορία στο ΕΚ>

2α. Στο τέλος εκάστου έτους πραγματοποιείται αξιολόγηση, ιδίως δε με τους κοινωνικούς εταίρους και τις ενώσεις αλληλεγγύης, για να εντοπισθούν τα εμπόδια που παρουσιάζονται για τη συμμετοχή στα προγράμματα των νέων που έχουν τις περισσότερες δυσκολίες.

(Τροπολογία 22)

Άρθρο 4, παράγραφος 2β (νέα)

>Κείμενο μετά την ψηφοφορία στο ΕΚ>

2β. Τα κράτη μέλη μεριμνούν ώστε οι οργανώσεις υποδοχής, είτε πρόκειται για ενώσεις είτε για ιδρύματα, να εξασφαλίζουν αποτελεσματική πλαισίωση για τους νεαρούς εθελοντές. Τούτο προϋποθέτει αυστηρή διαδικασία επιλογής που θα λαμβάνει, ωστόσο, υπόψη τα ιδιαίτερα χαρακτηριστικά των χωρών υποδοχής.

(Τροπολογία 23)

Άρθρο 4, παράγραφος 2γ (νέο)

>Κείμενο μετά την ψηφοφορία στο ΕΚ>

2γ. Η Επιτροπή και τα κράτη μέλη μεριμνούν ώστε να εξετασθεί η δυνατότητα ένταξης, στις δραστηριότητες που διεξάγονται στις τρίτες χώρες, της συμμετοχής νέων υπηκόων και κατοίκων των χωρών αυτών.

Αναλαμβάνουν επιπλέον την υποχρέωση να εξετάσουν σύμφωνα με ποίους τρόπους οι υπήκοοι τρίτων χωρών δύνανται να συμμετάσχουν σε σχέδια που πραγματοποιούνται στην επικράτεια της Ευρωπαϊκής Ένωσης.

(Τροπολογία 24)

Άρθρο 4, παράγραφος 2δ (νέο)

>Κείμενο μετά την ψηφοφορία στο ΕΚ>

2δ. Καταβάλλονται προσπάθειες για την εκθετική αύξηση του αριθμού των συμμετεχόντων νέων, αύξηση άνω του 10% ετησίως, ούτως ώστε να εξασφαλιστεί το πολλαπλασιαστικό αποτέλεσμα που αποτελεί στόχο του παρόντος προγράμματος.

(Τροπολογία 25)

Άρθρο 4, παράγραφος 2ε (νέο)

>Κείμενο μετά την ψηφοφορία στο ΕΚ>

2ε. Η Επιτροπή, τα κράτη μέλη και οι συνδεδεμένες χώρες μεριμνούν ώστε οι νεαροί που θα συμμετέχουν στα προγράμματα δράσης να έχουν επαρκή γλωσσική και πολιτιστική προετοιμασία για την ένταξή τους στο περιβάλλον υποδοχής.

(Τροπολογία 26)

Άρθρο 6, παράγραφος 1

>Αρχικό κείμενο>

1. Η Επιτροπή και τα κράτη μέλη μεριμνούν ώστε το πρόγραμμα να συμπληρώνει και να συμβαδίζει με τις λοιπές ενέργειες των κρατών μελών και της Κοινότητας που αφορούν τους νέους.

>Κείμενο μετά την ψηφοφορία στο ΕΚ>

1. Η Επιτροπή και τα κράτη μέλη μεριμνούν ώστε το πρόγραμμα να συμπληρώνει και να συμβαδίζει - και δημοσιονομικά - με τις λοιπές ενέργειες των κρατών μελών και της Κοινότητας που αφορούν τους νέους.

(Τροπολογία 27)

Άρθρο 6, παράγραφος 2α)

>Κείμενο μετά την ψηφοφορία στο ΕΚ>

2α) Ευνοούν ταυτόχρονα τη συνεργασία με τους μη κυβερνητικούς οργανισμούς της κοινωνίας που δρουν στον τομέα της νεολαίας καθώς και στον κοινωνικό τομέα, τον τομέα του περιβάλλοντος, του πολιτισμού και της καταπολέμησης των διαφόρων μορφών αποκλεισμού.

(Τροπολογία 28)

Άρθρο 7, παράγραφος 1

>Αρχικό κείμενο>

1. Η Επιτροπή και τα κράτη μέλη λαμβάνουν τα αναγκαία μέτρα προκειμένου να αναπτύξουν δομές σε ευρωπαϊκό, εθνικό, περιφερειακό και τοπικό επίπεδο για την υλοποίηση των στόχων του προγράμματος, για τη διευκόλυνση της πρόσβασης στο πρόγραμμα των νέων και άλλων εταίρων σε τοπικό επίπεδο, για την εξασφάλιση της αξιολόγησης και της παρακολούθησης των ενεργειών που προβλέπονται από το πρόγραμμα και για την εφαρμογή των μηχανισμών συνεννόησης και επιλογής.

>Κείμενο μετά την ψηφοφορία στο ΕΚ>

1. Η Επιτροπή και τα κράτη μέλη λαμβάνουν τα αναγκαία μέτρα προκειμένου να αναπτύξουν δομές σε ευρωπαϊκό, εθνικό, περιφερειακό και τοπικό επίπεδο για την υλοποίηση των στόχων του προγράμματος, για τη διευκόλυνση της πρόσβασης στο πρόγραμμα των νέων και άλλων εταίρων σε τοπικό επίπεδο, για την εξασφάλιση της αξιολόγησης και της παρακολούθησης των ενεργειών που προβλέπονται από το πρόγραμμα και για την εφαρμογή των μηχανισμών συνεννόησης και επιλογής. Μεριμνούν ώστε οι εθελοντές να λαμβάνουν επαρκή ενημέρωση και ευαισθητοποίηση όσον αφορά τα δικαιώματα και τις υποχρεώσεις τους σε ευρωπαϊκό, εθνικό και τοπικό επίπεδο.

>Κείμενο μετά την ψηφοφορία στο ΕΚ>

Τα κράτη μέλη παίρνουν τα απαραίτητα μέτρα για να εξασφαλίσουν τον συντονισμό ανάμεσα στην Ευρωπαϊκή εθελοντική υπηρεσία και τις πολιτικές υπηρεσίες που υπάρχουν σε εθνικό επίπεδο, διευκολύνοντας την πρόσβαση των ευρωπαίων νέων εθελοντών στις εθνικές υποδομές και συμβάλλοντας ενεργά στον απαραίτητο συνδυασμό των διεθνών δραστηριοτήτων και των εθνικών δράσεων εθελοντικής βάσης.

(Τροπολογία 29)

Άρθρο 7, παράγραφος 2

>Αρχικό κείμενο>

2. Όλα τα κράτη μέλη προσπαθούν να λάβουν τα απαραίτητα μέτρα ώστε να μπορούν οι νέοι να συμμετάσχουν στο πρόγραμμα ανεμπόδιστα, ιδίως όσον αφορά τη χορήγηση άδειας παραμονής στο κράτος μέλος υποδοχής για το χρονικό διάστημα που διαρκεί η εθελοντική υπηρεσία και τη διατήρηση των δικαιωμάτων τους, ιδίως εκείνων που συνδέονται με την κοινωνική τους προστασία.

>Κείμενο μετά την ψηφοφορία στο ΕΚ>

2. Όλα τα κράτη μέλη προσπαθούν να λάβουν τα απαραίτητα μέτρα ώστε να μπορούν οι νέοι να συμμετάσχουν στο πρόγραμμα ανεμπόδιστα, ιδίως όσον αφορά τη χορήγηση άδειας παραμονής στο κράτος μέλος υποδοχής για το χρονικό διάστημα που διαρκεί η εθελοντική υπηρεσία και τη διατήρηση των δικαιωμάτων τους, ιδίως εκείνων που συνδέονται με την κοινωνική τους προστασία , καθώς και τη φορολογική απαλλαγή των επιστρεφόμενων εξόδων και των αποζημιώσεων που λαμβάνουν οι νεαροί εθελοντές για τις μετακινήσεις, τη διαμονή και την διατροφή τους, κατά τη διάρκεια της υπηρεσίας τους, δεδομένου ότι δεν λαμβάνουν αμοιβή για την εργασία τους.

Η Επιτροπή θα υποβάλει προτάσεις για τη θέσπιση ενός ευρωπαϊκού καθεστώτος των νεαρών εθελοντών, που θα εξασφαλίζει ειδικό νομικό πλαίσιο που θα αναγνωρίζεται τόσο στις χώρες προέλευσης όσο και στις χώρες υποδοχής, προκειμένου να παρασχεθούν στους εθελοντές όροι κινητικότητας ίσοι προς αυτούς των άλλων πολιτών της Ευρωπαϊκής Ένωσης.

(Τροπολογία 30)

Άρθρο 9, παράγραφος 1

>Αρχικό κείμενο>

1. Η Ευρωπαϊκή Επιτροπή εκτελεί το παρόν πρόγραμμα σύμφωνα με την παρούσα απόφαση.

>Κείμενο μετά την ψηφοφορία στο ΕΚ>

1. Η Ευρωπαϊκή Επιτροπή εκτελεί το παρόν πρόγραμμα σύμφωνα με την παρούσα απόφαση. Παίρνει όλα τα απαραίτητα μέτρα για να κατοχυρωθεί η ποιότητα της Ευρωπαϊκής εθελοντικής υπηρεσίας, ιδίως με την κατάρτιση κριτηρίων για την επιλογή των σχεδίων και τη διαφάνεια των διαδικασιών εκτέλεσης του προγράμματος.

(Τροπολογία 31)

Άρθρο 9, παράγραφος 2

>Αρχικό κείμενο>

2. Κατά την εκτέλση του έργου αυτού η Επιτροπή επικουρείται από μια επιτροπή που απαρτίζεται από δύο εκπροσώπους από κάθε κράτος μέλος. Πρόεδρος της επιτροπής είναι ο εκπρόσωπος της Επιτροπής.

>Κείμενο μετά την ψηφοφορία στο ΕΚ>

2. Κατά την εκτέλση του έργου αυτού η Επιτροπή επικουρείται από μια συμβουλευτική επιτροπή που απαρτίζεται από έναν εκπρόσωπο από κάθε κράτος μέλος. Πρόεδρος της επιτροπής είναι ο εκπρόσωπος της Επιτροπής.

(Τροπολογία 34)

Άρθρο 9, παράγραφος 4, εδάφιο 1α) (νέο)

>Κείμενο μετά την ψηφοφορία στο ΕΚ>

Η Επιτροπή ενημερώνει το Ευρωπαϊκό Κοινοβούλιο για τις εργασίες της επιτροπής και θέτει στη διάθεσή του αρκετό καιρό πριν, τις ημερήσιες διατάξεις που έχουν κοινοποιηθεί για όλες τις συνεδριάσεις των επιτροπών διαχείρισης και κανονισμού[semigr ] η Επιτροπή ανακοινώνει στο Κοινοβούλιο το αποτέλεσμα των γνωμοδοτήσεων της επιτροπής. Απαιτεί δε από όλα τα μέλη της επιτροπής, πλην των υπαλλήλων των δημοσίων υπηρεσιών, να υπογράφουν δήλωση τη στιγμή του διορισμού τους στην οποία να αναφέρουν ότι δεν είναι ασυμβίβαστη η συμμετοχή τους στην εν λόγω επιτροπή προς τα προσωπικά τους συμφέροντα.

(Τροπολογία 32)

Άρθρο 9, παράγραφος 4, δεύτερο εδάφιο, εισαγωγική πρόταση

>Αρχικό κείμενο>

Η Ευρωπαϊκή Επιτροπή θεσπίζει μέτρα τα οποία είναι άμεσα εφαρμόσιμα. Ωστόσο, αν τα μέτρα αυτά δεν είναι σύμφωνα με τη γνώμη που εξέδωσε η επιτροπή, ανακοινώνονται αμέσως από την Ευρωπαϊκή Επιτροπή στο Συμβούλιο.

Στην περίπτωση αυτή:

>Κείμενο μετά την ψηφοφορία στο ΕΚ>

Η Ευρωπαϊκή Επιτροπή θεσπίζει μέτρα τα οποία είναι άμεσα εφαρμόσιμα. Ωστόσο, αν τα μέτρα αυτά δεν είναι σύμφωνα με τη γνώμη που εξέδωσε η επιτροπή, ανακοινώνονται αμέσως από την Ευρωπαϊκή Επιτροπή στο Συμβούλιο και το Κοινοβούλιο. Στην περίπτωση αυτή και με την επιφύλαξη ότι τα μέτρα αυτά δεν θίγουν τον σεβασμό των κοινών νομοθετικών αρμοδιοτήτων του Κοινοβουλίου και του Συμβουλίου σχετικά με την απόφαση αυτή καθεαυτή και τα παραρτήματά της που αποτελούν αντικείμενο της διαδικασίας συναπόφασης:

(Τροπολογία 33)

Άρθρο 9, παράγραφος 4, δεύτερο εδάφιο, σημείο β)

>Αρχικό κείμενο>

β) Το Συμβούλιο μπορεί να λάβει με ειδική πλειοψηφία διαφορετική απόφαση εντός της προθεσμίας που προβλέπεται στο σημείο α).

>Κείμενο μετά την ψηφοφορία στο ΕΚ>

β) Το Συμβούλιο μπορεί να λάβει με ειδική πλειοψηφία διαφορετική απόφαση εντός της προθεσμίας που προβλέπεται στο σημείο α) και το Κοινοβούλιο ενημερώνεται σχετικά από την Επιτροπή.

(Τροπολογία 35)

Άρθρο 9, παράγραφος 5

>Αρχικό κείμενο>

5. Επίσης η Ευρωπαϊκή Επιτροπή μπορεί να συμβουλεύεται την επιτροπή για όλα τα ζητήματα που αφορούν την εκτέλεση του παρόντος προγράμματος.

>Κείμενο μετά την ψηφοφορία στο ΕΚ>

5. Επίσης η Ευρωπαϊκή Επιτροπή μπορεί να συμβουλεύεται την επιτροπή για όλα τα ζητήματα που αφορούν την εκτέλεση του παρόντος προγράμματος, εκτός από τις δημοσιονομικές διατάξεις οι οποιες αναφέρονται στο άρθρο 3 και άρθρο 10, παράγραφοι 2 και 3.

(Τροπολογία 36)

Άρθρο 10, παράγραφος 2

>Αρχικό κείμενο>

2. Εντός του δεύτερου έτους εφαρμογής του παρόντος προγράμματος η Ευρωπαϊκή Επιτροπή υποβάλει στο Ευρωπαϊκό Κοινοβούλιο και στο Συμβούλιο έκθεση αξιολόγησης η οποία θα χρησιμεύσει για τον καθορισμό ενδεχομένως νέων προσανατολισμών και μεθόδων εκτέλεσης και νέων δημοσιονομικών πιστώσεων για την κάλυψη των τριών τελευταίων ετών του προγράμματος.

>Κείμενο μετά την ψηφοφορία στο ΕΚ>

2. Εντός του δεύτερου έτους εφαρμογής του παρόντος προγράμματος η Ευρωπαϊκή Επιτροπή υποβάλει στο Ευρωπαϊκό Κοινοβούλιο και στο Συμβούλιο έκθεση αξιολόγησης.

(Τροπολογία 37)

Άρθρο 10, παράγραφος 3α (νέα)

>Κείμενο μετά την ψηφοφορία στο ΕΚ>

3α. Εν όψει της περάτωσης της τρίτης φάσης του προγράμματος «Νεολαία για την Ευρώπη» την 31η Δεκεμβρίου 1999 και της πρώτης φάσης εκτέλεσης του προγράμματος «Ευρωπαϊκή εθελοντική υπηρεσία για τους Νέους», η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο - πριν από τις 31 Δεκεμβρίου 1998 - έκθεση που θα περιέχει τις σκέψεις της όσον αφορά τους πρωταρχικούς άξονες της ευρωπαϊκής πολιτικής υπέρ των νέων με την προοπτική του 2000.

(Τροπολογία 38)

Άρθρο 10, παράγραφος 3β (νέα)

>Κείμενο μετά την ψηφοφορία στο ΕΚ>

3β. Επίσης μετά από εξέταση της εκθέσεως που προβλέπεται στο δεύτερο εδάφιο, το Κοινοβούλιο και το Συμβούλιο μπορούν να καθορίζουν, σύμφωνα με τη διαδικασία που προβλέπεται από το άρθρο 189β της Συνθήκης, ένα πιθανό συμπληρωματικό κονδύλι.

(Τροπολογία 39)

Παράρτημα, Σκέλος 1, παράγραφος 1

>Αρχικό κείμενο>

1. Η Κοινότητα θα υποστηρίξει διακρατικά σχέδια μεγάλης διαρκείας (κατά κανόνα, 6 μήνες έως ένα έτος) ή σύντομης διάρκειας (κατά κανόνα, 3 εβδομάδες έως 3 μήνες), τα οποία θα επιτρέψουν στους νέους - από 18 έως 25 ετών - που κατοικούν σε κάποιο κράτος μέλος να συμμετάσχουν ενεργά σε δραστηριότητες που συμβάλουν στην κάλυψη των αναγκών της κοινωνίας σε πολλούς και ποικίλους τομείς (κοινωνικός, περιβαλλοντικός, πολιτιστικός κτλ.) και αναμένεται να έχουν άμεσο αντίκτυπο στην ευημερία του πληθυσμού των τοπικών κοινοτήτων υποδοχής. Τα σχέδια θα αποσκοπούν να προσφέρουν στους νέους της Ένωσης εμπειρία εκπαιδευτικού χαρακτήρα και να τους φέρουν σε επαφή με άλλους πολιτισμούς φέρνοντάς τους ταυτόχρονα πιο κοντά σε νέες ιδέες και σχέδια, σε ένα διαπολιτισμικό περιβάλλον.

>Κείμενο μετά την ψηφοφορία στο ΕΚ>

1. Η Κοινότητα θα υποστηρίξει διακρατικά σχέδια μεγάλης διαρκείας (κατά κανόνα, 6 μήνες έως ένα έτος) ή σύντομης διάρκειας (κατά κανόνα, 3 εβδομάδες έως 3 μήνες), τα οποία θα επιτρέψουν στους νέους - κατά προτεραιότητα από 18 έως 25 ετών - χωρίς ωστόσο να αποκλείεται η δυνατότητα να εξετάζονται, σε ορισμένες περιπτώσεις, η υποψηφιότητα νέων ηλικίας έως 29 ετών, που κατοικούν σε κάποιο κράτος μέλος να συμμετάσχουν ενεργά σε δραστηριότητες που συμβάλουν στην κάλυψη των αναγκών της κοινωνίας σε πολλούς και ποικίλους τομείς (κοινωνικός, περιβαλλοντικός, πολιτιστικός κτλ.) και αναμένεται να έχουν άμεσο αντίκτυπο στην ευημερία του πληθυσμού των τοπικών κοινοτήτων υποδοχής. Τα σχέδια θα αποσκοπούν να προσφέρουν στους νέους της Ένωσης εμπειρία εκπαιδευτικού χαρακτήρα και να τους φέρουν σε επαφή με άλλους πολιτισμούς φέρνοντάς τους ταυτόχρονα πιο κοντά σε νέες ιδέες και σχέδια, σε ένα διαπολιτισμικό περιβάλλον.

(Τροπολογία 40)

Παράρτημα, Σκέλος 2, παράγραφος 1

>Αρχικό κείμενο>

1. Η Κοινότητα θα υποστηρίξει διακρατικά σχέδια μεγάλης διαρκείας (κατά κανόνα, 6 μήνες έως ένα έτος) ή σύντομης διάρκειας (κατά κανόνα, 3 εβδομάδες έως 3 μήνες), τα οποία θα επιτρέψουν στους νέους - από 18 έως 25 ετών - που κατοικούν σε κάποιο κράτος μέλος να συμμετάσχουν ενεργά σε δραστηριότητες που συμβάλουν στην κάλυψη των αναγκών της κοινωνίας σε πολλούς και ποικίλους τομείς (κοινωνικός, περιβαλλοντικός, πολιτιστικός κτλ.) και αναμένεται να έχουν άμεσο αντίκτυπο στην ευημερία του πληθυσμού των τοπικών κοινοτήτων υποδοχής. Τα σχέδια θα αποσκοπούν να προσφέρουν στους νέους της Κοινότητας εμπειρία εκπαιδευτικού χαρακτήρα και να τους φέρουν σε επαφή με άλλους πολιτισμούς φέρνοντάς τους ταυτόχρονα πιο κοντά σε νέες ιδέες και σχέδια, σε ένα διαπολιτισμικό περιβάλλον.

>Κείμενο μετά την ψηφοφορία στο ΕΚ>

1. Η Κοινότητα θα υποστηρίξει διακρατικά σχέδια μεγάλης διαρκείας (κατά κανόνα, 6 μήνες έως ένα έτος) ή σύντομης διάρκειας (κατά κανόνα, 3 εβδομάδες έως 3 μήνες), τα οποία θα επιτρέψουν στους νέους - από 16 έως 29 ετών - που κατοικούν σε κάποιο κράτος μέλος να συμμετάσχουν ενεργά σε δραστηριότητες που συμβάλουν στην κάλυψη των αναγκών της κοινωνίας σε πολλούς και ποικίλους τομείς (κοινωνικός, περιβαλλοντικός, πολιτιστικός κτλ.) και αναμένεται να έχουν άμεσο αντίκτυπο στην ευημερία του πληθυσμού των τοπικών κοινοτήτων υποδοχής. Τα σχέδια θα αποσκοπούν να προσφέρουν στους νέους της Κοινότητας εμπειρία εκπαιδευτικού χαρακτήρα και να τους φέρουν σε επαφή με άλλους πολιτισμούς φέρνοντάς τους ταυτόχρονα πιο κοντά σε νέες ιδέες και σχέδια, σε ένα διαπολιτισμικό περιβάλλον.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Ευρωπαϊκού Κοινοβουλίου και του Συμβουλίου που αφορά τη θέσπιση του προγράμματος κοινοτικής δράσης «Ευρωπαϊκή εθελοντική υπηρεσία των νέων» (COM(96)0610 - C4-0681/96 - 96/0318(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Ευρωπαϊκό Συμβούλιο (COM(96)0610 - 96/0318(COD)),

- έχοντας υπόψη το άρθρο 189 Β, παρ. 2 της Συνθήκης ΕΚ και το άρθρο 126 της Συνθήκης ΕΕ, σύμφωνα με τα οποία η Επιτροπή του υπέβαλε την πρόταση (C4- 0681/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τη γνωμοδότηση της Επιτροπής Προϋπολογισμών καθώς και της Επιτροπής Ανάπτυξης και Συνεργασίας (A4-0182/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.